               RO

                        COMISIA COMUNITĂŢILOR EUROPENE

               Bruxelles, 23.2.2007

               COM(2007) 69 final

               2007/0032 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               privind recensământul populaţiei şi al locuinţelor

               (prezentată de Comisie)

               MEMORANDUM EXPLICATIV

               CONTEXTUL PROPUNERII:

                        110

                        ·Motivele şi obiectivele propunerii

                        Instituţiile internaţionale, europene şi naţionale trebuie să deţină informaţii suficient de sigure referitoare la populaţia şi la locuinţele din Uniunea Europeană. Aproape în fiecare domeniu de politici în care UE este activă, fie acesta economic, social sau legat de mediu, este nevoie de informaţii de înaltă calitate privind populaţia pentru a contribui la formularea obiectivelor operaţionale şi evaluarea progresului. Datele de recensământ fac posibile comparaţii valide între statele membre ale UE. Datele pot fi folosite direct (de ex. Câte persoane sunt afectate de o anumită problemă/măsură?) sau ca şi numitor 'per persoană' pentru a realiza comparabilitatea.

                        În afară de aceasta, datele care se pot compara la nivel european reprezintă scheletul estimărilor anuale privind populaţia, al anchetelor prin sondaj şi al analizelor regionale.

                        În fond, prezenta propunere de regulament al Parlamentului European şi al Consiliului pune bazele colecţionării de date comparabile la nivel european privind locuinţele.

                        1) Datele furnizate în fiecare deceniu pe baza acestei propuneri vor acoperi o serie adecvată de variabile. Obiectivul major este de a oferi o imagine destul de detaliată a structurii şi a caracteristicilor populaţiei, ceea ce ar permite o analiză aprofundată necesară planificării, administrării şi monitorizării multor domenii de politici. Numeroase politici au o componentă europeană, iar instituţiile Uniunii Europene, precum şi statele membre solicită comparaţii de încredere în contextul european.

                        2) Datele furnizate conform acestei propuneri ajută la întreţinerea calităţii ridicate a estimărilor anuale referitoare la populaţie. Estimările anuale referitoare la populaţie se bazează de obicei fie pe registre, fie pe alte calcule demografice actualizate pe baza actelor administrative. Este pe deplin recunoscut faptul că acestea necesită verificări/ajustări periodice, bazate pe recensăminte, pentru a depista erorile statistice şi tehnice. Intervalul de timp între două runde de verificare/ajustare bazată pe recensământ a estimărilor anuale referitoare la populaţie nu ar trebui să depăşească în jur de zece ani. Conform acestei propuneri, procesul de colectare a datelor va avea un efect pozitiv asupra estimării anuale referitoare la populaţie.

                        Cerinţele calitative pentru datele referitoare la populaţie sunt foarte mari, după cum arată următoarele exemple:

                        - Procesul democratic în interiorul Uniunii Europene necesită estimări anuale de cea mai înaltă calitate referitoare la populaţie. Articolul 11 alineatul (5) din regulamentul de procedură al Consiliului Uniunii Europene defineşte procedeul de votare cu majoritate calificată în interiorul Consiliului. Unul dintre criterii prevede ca majoritatea calificată să reprezinte state membre cuprinzând cel puţin 62% din populaţia Uniunii.

                        - Uniunea Europeană sprijină dezvoltarea regiunilor sale mai puţin prospere. Obiectivul „convergenţei” al Fondurilor Structurale este principala prioritate a politicii de coeziune a UE. Regiunile a căror dezvoltare este rămasă în urmă sunt identificate ca fiind cele al căror produs intern brut pe cap de locuitor este sub 75% din media Comunităţii (UE-25). Sunt necesare date de înaltă calitate referitoare la populaţie la nivel regional pentru stabilirea regiunilor eligibile. Calitatea estimărilor regionale referitoare la populaţie depinde de o repartizare regională detaliată a sursei pe care se bazează aceste estimări. Cadrul legislativ actual care stabileşte dispoziţiile generale pentru Fondurile Structurale este Regulamentul (CE) nr. 1083/2006 al Consiliului din 11 iulie 2006.

                        - Datele referitoare la populaţie pot afecta indirect contabilităţile naţionale.

                        3) Uniunea Europeană are competenţă în domeniul coeziunii regionale, cu regularitate unul dintre cele mai mari posturi bugetare. Conform prezentului regulament, colectarea de date prevede, la nivel regional, spectrul datelor referitoare la populaţie necesare evaluării progresului coeziunii regionale.

                        4) Multe anchete importante prin sondaj care sunt armonizate în interiorul UE necesită date statistice referitoare la structura populaţiei la nivel regional pentru a realiza sondajele şi pentru a extrapola rezultatele (de ex. sondajele referitoare la forţa de muncă). Cadrul statistic trebuie armonizat la nivel european pentru a asigura comparabilitatea rezultatelor anchetelor. Conform acestei propuneri, colectarea de date conferă acest cadru statistic.

                        5) Propunerea stabileşte baza pentru colectarea datelor de înaltă calitate şi comparabile referitoare la locuinţe. Situaţia populaţiei cu privire la locuinţe are implicaţii esenţiale.

                        - Asigurarea accesului la locuinţe decente este o preocupare majoră a politicii sociale. Cu ocazia Consiliul European de la Laeken din 2001, statele membre au accentuat necesitatea de a crea indicatori comuni privind incluziunea socială, cu referire explicită la locuinţe, precum şi necesitatea de a consolida mecanismul statistic în această privinţă. Oricum, indicatorii referitori la locuinţe încă lipsesc atât la nivel european, cât şi la nivel naţional. Ministerele responsabile de locuinţe din statele membre au confirmat în mod repetat necesitatea datelor comparabile referitoare la locuinţe.

                        - Clădirile care adăpostesc gospodării private sunt consumatoare importante de energie, apă şi alte bunuri şi servicii, care au o componentă de mediu.

                        – Locuinţa are o semnificaţie economică importantă (ofertă şi cerere de locuinţe, finanţare, construcţie, renovare).

                        120

                        ·Contextul general

                        Eşecul de a atinge obiectivele acestei propuneri legislative va atrage după sine consecinţe negative pentru multe părţi ale Sistemului Statistic European, precum şi pentru îndeplinirea obligaţiilor legale (de ex. vot cu majoritate, fonduri structurale) şi pentru calitatea analizei şi a evaluării politicilor bazate pe respectivele statistici.

                        Ultimul Recensământ al Populaţiei şi al Locuinţelor în Uniunea Europeană a fost efectuat în anul de raportare 2001. Nu s-a bazat pe o legislaţie europeană, ci pe un acord pe bază de încredere. S-a dovedit în mod clar că un acord pe bază de încredere nu garantează suficient calitatea necesară scopului căruia datele îi servesc pe viitor.

                        - Variaţiile mari ale datelor de referinţă au redus semnificativ comparabilitatea. Datele de referinţă cuprind o perioadă de 39 de luni, din martie 1999 (Franţa) până în mai 2002 (Polonia); datele pentru Malta se referă chiar la noiembrie 1995.

                        - Nu s-a asigurat punctualitatea: cu toate că acordul pe bază de încredere propunea ca toate datele să fie transmise la Eurostat până la 30 iunie 2003, ultimele date au fost primite la mijlocul anului 2005, decalând publicarea până în septembrie 2005, adică 44 de luni după încheierea anului de referinţă.

                        - Datele furnizate iniţial erau deseori incomplete, nevalidate în întregime sau inconsistente. Numeroase cereri de a revizui datele au întârziat considerabil procesul de producţie. Luând în considerare întrebuinţările importante ale datelor recensămintelor, se solicită standarde mai înalte de asigurare a calităţii şi a metadatei.

                        139

                        ·Prevederi în vigoare în domeniul propunerii

                        Nu există prevederi în domeniul propunerii.

                        140

                        ·Coerenţa cu alte politici şi obiective ale Uniunii

                        Legislaţia europeană prevede ca Eurostat să furnizeze date referitoare la populaţie de o calitate cât mai ridicată (de ex. vot cu majoritate, fonduri structurale; a se vedea mai sus punctul 2) din „Motivele şi obiectivele propunerii”). În afară de aceasta, multe politici în care UE este activă solicită date referitoare la populaţie şi/sau la locuinţe pentru a ajuta la formularea obiectivelor operaţionale şi la evaluarea progresului. Datele trebuie să fie comparabile în întregime la nivel european şi deseori sunt solicitate la nivel de detaliu regional, cu o repartizare variabilă şi la o calitate care poate fi garantată de legislaţia europeană privind Recensământul Populaţiei şi al Locuinţelor.

                        2)CONSULTAREA PĂRŢILOR INTERESATE ŞI EVALUAREA IMPACTULUI

                        ·Consultarea părţilor interesate

                        211

                        Metode de consultare, principalele sectoare vizate şi profilul general al respondenţilor

                        Un proiect de regulament privind recensământul populaţiei şi al locuinţelor în Uniunea Europeană a fost prezentat „directorilor statisticilor sociale” (de la instituţiile naţionale responsabile de recensăminte) la data de 28 septembrie 2005, precum şi Comitetului pentru program statistic la data de 30 noiembrie 2005. A avut loc o consultare intensă între CEE-ONU şi UE cu privire la tematicile ce trebuie acoperite de un recensământ al populaţiei şi al locuinţelor în această regiune. Numeroşi experţi din ţările europene au fost implicaţi în această consultare. În afară de aceasta, Eurostat a efectuat un studiu de fezabilitate în legătură cu tematicile ce trebuie acoperite şi nivelul lor de detaliu regional. Acest studiu a inclus o anchetă la institutele naţionale de statistică.

                        212

                        Rezumat al răspunsurilor şi modul de luare în considerare al acestora

                        Comitetul pentru program statistic şi-a exprimat sprijinul substanţial pentru proiectul legislativ şi abordarea sa. La cererea unor state membre s-a adăugat ca şi anexă la regulament o listă amplă a tematicilor ce trebuie acoperite.

                        ·Obţinerea şi folosirea expertizei

                        221

                        Domeniile ştiinţifice/de expertiză în cauză

                        Metodologia şi tehnologia recensământului; tematicile şi caracteristicile recensămintelor.

                        222

                        Metodologia folosită

                        În cadrul sistemului statistic european este o bună practică luarea în considerare a recomandărilor Conferinţei Statisticienilor Europeni pentru recensămintele populaţiei şi ale locuinţelor (recomandări CSE), care reflectă principalele cerinţe naţionale şi internaţionale, precum şi comunitare pentru datele referitoare la populaţie şi locuinţe. Recomandările CSE stabilesc metodologia şi tehnologia recensământului, precum şi tematicile ce trebuie acoperite.

                        Conform acestei propuneri, lista tematicilor pentru recensămintele din Uniunea Europeană este compatibilă cu cea a recomandărilor CSE. Acestea au fost identificate ca fiind esenţiale în urma unor ani de muncă aprofundată şi de consultări ale utilizatorilor. Statele membre au recunoscut datele conform recomandărilor CSE ca fiind relevante pentru scopurile lor naţionale.

                        Propunerea se referă explicit la recomandările CSE pentru a asigura faptul că deciziile se vor baza pe consultare şi analiză corespunzătoare. Recomandările CSE sunt pregătite de un număr mare de experţi din cadrul organismelor responsabile de efectuarea şi analiza recensământului. Recomandările CSE sunt rezultatul unor discuţii detaliate şi schimburi de opinie prin intermediul conferinţelor, întâlnirilor, grupurilor de lucru, grupurilor operative şi consultaţiei scrise.

                        223

                        Principalele organizaţii consultate/principalii experţi consultaţi

                        Divizia de Statistică a Organizaţiei Naţiunilor Unite (DS-ONU), Comisia Economică pentru Europa a Organizaţiei Naţiunilor Unite (CEE-ONU), birourile naţionale de statistică.

                        2249

                        Rezumat al sfaturilor primite şi utilizate

                        Absenţa datelor de recensământ de înaltă calitate referitoare la populaţia UE poate prezenta riscuri serioase cu consecinţe ireversibile pentru formularea şi evaluarea politicilor, pentru managementul administrativ şi financiar.

                        225

                        Sfaturile consultării sunt reflectate în recomandările CSE, precum şi în rezultatele studiului de fezabilitate în cadrul statelor membre.

                        226

                        Mijloacele folosite pentru a face publice sfaturile experţilor

                        Versiunea actuală a recomandărilor CSE poate fi găsită la http://www.unece.org/stats/documents/ece/ces/ge.41/2006/zip.1.e.pdf

                        230

                        ·Analiza impactului

                        S-au luat în considerare următoarele opţiuni:

                        A) Nici o armonizare a Recensământului Populaţiei şi al Locuinţelor în UE: pe termen mediu, aceasta înseamnă că nu au fost disponibile date complete referitoare la populaţie şi locuinţe în UE. Acest lucru ar avea consecinţe negative serioase atât legal (de ex. vot cu majoritate, fondurile structurale), cât şi politic (de ex. formularea şi evaluarea politicilor).

                        B) Un acord pe bază de încredere asupra recensământului populaţiei şi al locuinţelor în UE: acest lucru ar avea ca rezultat date de calitate inferioară referitoare la populaţie şi locuinţe în UE. Comparabilitatea nu poate fi garantată. Acest lucru ar avea, de asemenea, consecinţe negative majore pe plan juridic şi politic.

                        C) O directivă privind populaţia şi locuinţele în UE. Există un risc semnificativ de devieri şi influenţe indirecte prin transpunerea cerinţelor tehnice în legislaţia naţională, cu probabilitatea de a avea ca rezultat pierderi substanţiale în comparabilitate şi astfel consecinţe negative majore pe plan juridic şi politic.

                        D) Legislaţia europeană privind recensământul populaţiei şi al locuinţelor în UE (Regulamentul Parlamentului European şi al Consiliului + punerea în aplicare a Regulamentului Comisiei). Legislaţia trebuie să fie orientată spre rezultat şi nu spre resurse. Trebuie să clarifice responsabilităţi şi roluri, precum şi cerinţe comune privind calitatea şi transparenţa rezultatelor şi metodelor. Acest lucru ar garanta disponibilitatea unor date comparabile, de înaltă calitate referitoare la populaţia UE. Obligaţiile legale şi politice ar putea fi îndeplinite.

                        E) Legislaţia europeană privind recensământul populaţiei şi al locuinţelor în UE (Regulamentul Parlamentului European şi al Consiliului + punerea în aplicare a Regulamentului Comisiei). Legislaţia trebuie să fie orientată spre resurse. Trebuie să specifice în detaliu ce fel de surse de date să folosească statele membre (chestionare, registre etc.) şi cum să se obţină din aceste surse datele solicitate. Cheltuielile legate de această metodă sunt imense. Statele membre vor trebui să adapteze toate registrele folosite la recensământ, în special toate registrele de persoane şi locuinţe. Multe persoane rezidente pot avea de completat chestionare care implică muncă de teren elaborată de către birourile de recensământ şi intervievatori. Implicaţiile financiare ale unei intervenţii UE ar fi semnificative în contextul bugetelor naţionale.

                        Opţiunea preferată este opţiunea D. Aceasta poate garanta rezultate ale recensămintelor sigure, transparente şi suficient de comparabile. Legislaţia trebuie să fie orientată spre rezultat şi nu spre resurse, lăsând la latitudinea statelor membre alegerea surselor de date şi modul de determinare a rezultatelor. Chiar dacă statele membre au libertatea de a alege modul considerat ca fiind cel mai adecvat desfăşurării recensămintelor în ţările lor, calitatea, în special comparabilitatea, ar fi garantată suficient, întrucât legislaţia ar obliga statele membre să respecte standarde-cheie şi cerinţe calitative specifice. Metodologia şi tehnologia folosite trebuie descrise clar pentru ca procesele şi rezultatele recensămintelor din statele membre să fie transparente.

                        Opţiunea D minimalizează sarcina suplimentară în urma intervenţiei la nivel UE. Sarcina este limitată la ceea ce este necesar pentru a raporta cu privire la tematicile stabilite şi pentru a îndeplini cerinţele calitative comune, precum şi sarcina care revine institutelor de statistică (redactarea raporturilor de calitate şi furnizarea metadatelor şi a altor documente explicative).

                        231

                        3)ASPECTELE LEGALE ALE PROPUNERII

                        305

                        ·Rezumat al acţiunii propuse

                        Propunerea clarifică responsabilităţile şi rolurile în furnizarea decenală de date complete referitoare la populaţie şi locuinţe, precum şi cerinţele comune privind calitatea şi transparenţa rezultatelor şi metodelor. Aceasta lasă la latitudinea statelor membre să colecteze datele necesare în modul în care consideră ele că este cel mai bine în ţările respective. Aceasta include alegerea sursei din care statele membre doresc să preia datele. În acelaşi timp, propunerea garantează calitatea datelor, în special comparabilitatea la nivel european. În esenţă, abordarea nu este orientată spre resurse, ci spre rezultat.

                        310

                        ·Temei legal

                        Articolul 285 din Tratatul de instituire a Comunităţii Europene reprezintă temeiul legal pentru statisticile comunitare. Consiliul, acţionând în conformitate cu procedura de codecizie, va adopta măsuri pentru producţia de statistici în măsura în care acestea sunt necesare pentru desfăşurarea activităţilor comunităţii. Acest articol prevede cerinţele legate de producerea statisticilor comunitare şi conformitatea cu standarde de imparţialitate, fiabilitate, obiectivitate, independenţă ştiinţifică, rentabilitate şi confidenţialitate statistică.

                        320

                        ·Principiul subsidiarităţii

                        Principiul subsidiarităţii se aplică în măsura în care propunerea nu intră în competenţa exclusivă a Comunităţii.

                        Obiectivele propunerii nu pot fi atinse în măsură suficientă de către statele membre din următoarele motive:

                        331

                        O preocupare centrală privind datele statistice o reprezintă comparabilitatea. Având în vedere că datele referitoare la populaţie şi locuinţe se folosesc pentru a contribui la aplicarea legislaţiei europene, pentru a evalua politicile europene şi/sau pentru a compara rezultatele politicilor naţionale la nivel european, este evident esenţial ca datele de bază să fie comparabile la nivel european. Statele membre nu pot realiza acest lucru în măsura necesară fără un cadru european clar, fără o legislaţie europeană care să stabilească prevederile pentru caracteristici statistice şi cerinţe calitative comune. În afară de aceasta, transparenţa metodologiei şi tehnologiei recensământului în diferitele ţări este o condiţie pentru realizarea comparabilităţii. La rândul ei, transparenţa prevede o legislaţie europeană şi o colaborare structurată, bazată pe această legislaţie, între organismele de statistică la nivel naţional şi european.

                        Experienţa din trecut arată clar că o înţelegere informală fără un cadru convenit, clar şi supravegheat, nu duce la rezultate statistice la nivelul calitativ necesar în viitor.

                        332

                        Acţiunea comunitară va atinge obiectivele propunerii cu rezultate mai bune din următoarele motive:

                        Legislaţia europeană propusă este necesară pentru a garanta calitate, în special comparabilitate. Regulamentul identifică prevederi comune care să asigure acest lucru, precum şi transparenţa metodologiei şi a tehnologiei utilizate în statele membre.

                        - Statele membre sunt obligate să asigure calitatea datelor şi a metadatelor transmise, precum şi faptul că sursele de date şi metodologia alese întrunesc, la cel mai înalt nivel posibil, caracteristicile esenţiale ale recensămintelor populaţiei şi ale locuinţelor, în special enumerarea individuală, simultaneitatea, universalitatea în cadrul unui teritoriu definit, disponibilitatea datelor cu arie restrânsă şi periodicitatea definită.

                        - Statele membre trebuie să raporteze asupra surselor de date utilizate pentru îndeplinirea obligaţiilor, să explice de ce au ales acele surse şi ce impact poate avea alegerea sursei de date asupra rezultatelor prezentate. Trebuie să raporteze asupra măsurii în care sursele de date alese şi metodologia întrunesc caracteristicile esenţiale ale recensămintelor populaţiei şi ale locuinţelor.

                        - Principalele tematici ce trebuie acoperite vor fi identice pentru toate ţările.

                        - Data de referinţă a datelor trebuie să aparţină aceluiaşi an calendaristic în toate ţările.

                        - Datele trebuie transmise în decurs de 24 de luni după încheierea anului de referinţă în formatul tehnic prevăzut de Comisie (Eurostat).

                        - Populaţia va trebui să acopere toate persoanele care au reşedinţa în ţara respectivă. Regulamentul defineşte acest concept.

                        - Regulamentul defineşte conceptele „naţional” şi „regional”.

                        - Regulamentul se limitează la a stabili cerinţe comune şi lasă la latitudinea statelor membre să le îndeplinească în modul considerat ca fiind cel mai bun pentru ţara lor.

                        4)Implicaţii bugetare

                        409

                        Propunerea nu are implicaţii cu privire la bugetul comunitar.

                        5)Informaţii suplimentare

                        510

                        ·Simplificare

                        511

                        Propunerea prevede simplificarea procedurilor administrative pentru autorităţile publice (UE sau naţionale).

                        513

                        S-a recunoscut faptul că cerinţele comune prevăzute în proiectul de regulament reprezintă soluţii fiabile şi furnizează orientare clară pentru organismele naţionale ce realizează recensământul. Absenţa oricărei armonizări ex-post a rezultatelor statistice cu privire la definiţii şi concepte simplifică procedurile administrative în cadrul Birourilor de Statistică.

                        ·Spaţiul Economic European

                        Actul propus este de relevanţă pentru SEE şi astfel trebuie extins asupra Spaţiului Economic European.

                        6)foaie de parcurs

                        511

                        Este dificil să se propună o foaie de parcurs detaliată pentru adoptarea regulamentului şi a măsurilor sale de aplicare astăzi, întrucât activităţile viitoare depind de rezultatul negocierilor în desfăşurare în cadrul Comisiei Europene, în Consiliu şi în Parlamentul European şi de cât de repede se adoptă formal regulamentul. Cu toate acestea, un plan provizoriu ar putea arăta în felul următor (acesta ar putea fi modificat în funcţie de data de intrare în vigoare a regulamentului):

                        Al doilea semestru al anului 2006

                        Proiectul de regulament a fost supus unei consultări interservicii în cadrul Comisiei Europene. Traducerea propunerii legislative oficiale a Comisiei Europene în toate limbile oficiale ale UE.

                        Primul semestru al anului 2007

                        Prezentarea unei propuneri de proiect Colegiului pentru adoptarea formală. Prezentarea propunerii legislative oficiale a Comisiei Europene Consiliului UE pentru prima lectură.

                        Al doilea semestru al anului 2006 / întreg anul 2007

                        Întruniri ale grupului operativ asupra chestiunilor tehnice privind regulamentul. Specificări adăugate la Recomandările ONU-CEE/Eurostat pentru recensăminte. Pregătirea unui Regulament de aplicare al Comisiei.

               2007/0032 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               privind recensământul populaţiei şi al locuinţelor
               (Text cu relevanţă pentru SEE)

               PARLAMENTUL EUROPEAN ŞI CONSILIUL UNIUNII EUROPENE,

               având în vedere Tratatul de instituire a Comunităţii Europene şi în special articolul 285 alineatul (1),

               având în vedere propunerea Comisiei
                  1
               ,

               după consultarea Comitetului pentru programul statistic (SPC) instituit prin Decizia Consiliului 89/382/CEE, Euratom
                  2

               hotărând în conformitate cu procedura prevăzută la articolul 251 din tratat
                  3
               ,

               întrucât:

               (1)Comisia trebuie să deţină date suficient de sigure, detaliate şi comparabile referitoare la populaţie şi locuinţe, astfel încât să îndeplinească sarcinile ce i-au fost atribuite, în special prin articolul 2 şi 3 din tratat. La nivel comunitar trebuie asigurată o comparabilitate suficientă cu privire la metodologie, definiţii şi programul datelor şi metadatelor statistice.

               (2)Datele statistice periodice referitoare la populaţie şi la principalele caracteristici familiale, sociale, economice şi privind locuinţele persoanelor individuale sunt necesare pentru studiul şi definirea politicilor regionale şi sociale care afectează anumite sectoare ale comunităţii.

               (3)Astfel de date ar trebui să se refere la un anumit an ce urmează a fi menţionat, astfel încât în compararea datelor între statele membre să se utilizeze cât mai judicios aceste date.

               (4)În conformitate cu Regulamentul (CE) nr. 322/97 al Consiliului din 17 februarie 1997 privind statisticile comunitare
                  4
                care reprezintă cadrul de referinţă pentru prevederile prezentului regulament, este necesar ca ansamblul de statistici să fie conform standardelor de imparţialitate, fiabilitate, obiectivitate, independenţă ştiinţifică, rentabilitate, şi confidenţialitate statistică.

               (5)La momentul realizării şi diseminării statisticilor comunitare în temeiul prezentului regulament, autorităţile naţionale şi comunitare de statistică ar trebui să ia în considerare principiile prevăzute în Codul comunitar al bunelor practici statistice adoptat de Comitetul pentru programul statistic la data de 24 februarie 2005 şi ataşat recomandării Comisiei privind independenţa, integritatea şi responsabilitatea autorităţilor statistice naţionale şi comunitare
                  5
               .

               (6)Dat fiind faptul că obiectivele acţiunii ce urmează a fi întreprinsă, şi anume colectarea şi stabilirea statisticilor comunitare comparabile şi complete referitoare la populaţie şi locuinţe, nu pot fi atinse suficient de către statele membre, din cauza absenţei caracteristicilor statistice şi cerinţelor calitative comune, ci mai degrabă la nivel comunitar în scopul unui cadru statistic comun, Comunitatea poate adopta măsuri în conformitate cu principiile subsidiarităţii, astfel cum sunt prevăzute la articolul 5 din tratat. În conformitate cu principiul proporţionalităţii, astfel cum este prevăzut la articolul menţionat, prezentul regulament privind recensămintele populaţiei şi ale locuinţelor nu depăşeşte ceea ce este necesar în vederea atingerii acestor obiective.

               (7)Măsurile necesare pentru punerea în aplicare a prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor de exercitare a competenţelor de punere în aplicare conferite Comisiei
                  6
               .

               (8)În special, ar trebui să se acorde Comisiei competenţa de a stabili condiţiile pentru adaptarea definiţiilor, pentru stabilirea viitorilor ani de referinţă şi pentru adoptarea programului de date şi metadate statistice. Având în vedere faptul că acele măsuri au un domeniu general de aplicare şi sunt prevăzute pentru modificarea elementelor neesenţiale ale prezentului regulament, acestea ar trebui adoptate în conformitate cu procedura de reglementare prin validare, astfel cum este prevăzut la articolul 5 a din Decizia 1999/468/CE,

               ADOPTĂ PREZENTUL REGULAMENT:

               Articolul 1

               Obiectul

               Prezentul regulament prevede reguli comune pentru furnizarea decenală de date complete referitoare la populaţie şi locuinţe.

               Articolul 2

               Definiţii

               1.
                     În sensul prezentului regulament, se aplică următoarele definiţii:

               (a)
                     „populaţie” se referă la populaţia naţională şi regională la domiciliul habitual al acesteia la data de referinţă menţionată la articolul 5 alineatul (2);

               (b)
                     „locuinţe” se referă la unităţi şi clădiri de locuit, precum şi la relaţia dintre populaţie şi spaţiile de locuit la nivelurile naţionale şi regionale la data de referinţă. „Clădiri” se referă la acele clădiri care includ în fapt sau potenţial unităţi de locuit;

               (c)
                     „domiciliul habitual” se referă la locul în care o persoană îşi petrece în mod normal perioada de odihnă zilnică, independent de absenţele temporare în scopul recreării, al vacanţei, al vizitelor la prieteni şi rude, al afacerilor, al tratamentului medical sau al pelerinajelor religioase; sau, în lipsa acestuia, locul domiciliului legal sau înregistrat;

               (d)
                     „data de referinţă” este data la care se referă respectivul stat membru, în conformitate cu articolul 5 alineatul (2) al prezentului regulament;

               (e)
                     „naţional” se referă la teritoriul statului membru;

               f)
                     „regional” se referă la NUTS nivel 1, NUTS nivel 2 şi NUTS nivel 3, astfel cum este definit în clasificarea unităţilor teritoriale de statistică (NUTS) stabilit în Regulamentul (CE) nr. 1059/2003 al Parlamentului European şi al Consiliului
                  7
                în versiunea validă la data de referinţă, precum şi nivel 2 al unităţilor administrative locale (LAU nivel 2);

               (g)
                     „caracteristici esenţiale ale recensămintelor populaţiei şi ale locuinţelor” se referă la enumerarea individuală, simultaneitate, universalitate în cadrul unui teritoriu definit, disponibilitatea unor date de arie restrânsă şi periodicitate definită;

               (h)
                     „microdate anonime” se referă la registre statistice individuale care au fost modificate pentru a minimaliza, în conformitate cu bunele practici actuale, riscul identificării unităţilor statistice la care se raportează.

               2.
                     Dacă este necesar, Comisia poate adapta definiţiile la care se face referire în primul paragraf în conformitate cu procedura menţionată la articolul 7 alineatul (3).

               Articolul 3

               Prezentarea datelor

               Statele membre trebuie să prezinte Comisiei (Eurostat) date referitoare la populaţie şi locuinţe, incluzând caracteristici determinate demografice, sociale, economice şi de locuinţă ale persoanelor individuale, ale gospodăriilor, ale unităţilor de locuit şi ale clădirilor la nivel naţional şi regional, astfel cum se prevede în anexă.

               Articolul 4

               Sursele şi calitatea datelor

               1.
                     Statele membre pot elabora statistici pe baza diferitelor surse de date, în special pe:

               (a) recensământul convenţional;

               (b) recensământul pe bază de registru;

               (c) combinaţia de recensământ convenţional şi anchetă prin sondaj;

               (d) combinaţia de recensământ pe bază de registru şi anchetă prin sondaj;

               (e) combinaţia de recensământ pe bază de registru şi recensământ convenţional;

               (f) ancheta specifică cu sondaje prin rotaţie (recensământ rulant).

               2.
                     Statele membre trebuie să asigure că sursele de date şi metodologia folosite pentru a se conforma cu cerinţele prezentului regulament întrunesc caracteristicile esenţiale ale recensămintelor populaţiei şi ale locuinţelor la nivelul cel mai ridicat posibil, astfel cum sunt definite la articolul 2 alineatul (1).

               3.
                     Statele membre trebuie să ia toate măsurile necesare pentru a asigura calitatea datelor şi metadatelor transmise. Comisia (Eurostat), în colaborare cu autorităţile competente ale statelor membre şi cu organizaţiile internaţionale, va trebui să furnizeze recomandări metodologice şi cerinţe destinate asigurării calităţii datelor şi a metadatelor produse, în special recomandările Conferinţei statisticienilor europeni cu privire la recensămintele populaţiei şi ale locuinţelor.

               4.
                     Statele membre trebuie să raporteze Comisiei (Eurostat) cu privire la sursele de date folosite, motivele alegerii acestor surse şi efectele surselor de date alese asupra calităţii statisticilor (raport de calitate). În acest context, statele membre trebuie să raporteze asupra măsurii în care sursele de date şi metodologia alese întrunesc caracteristicile esenţiale ale recensămintelor privind populaţia şi locuinţele, astfel cum sunt definite la articolul 2 alineatul (1).

               5.
                     Statele membre trebuie să informeze Comisia (Eurostat) fără întârziere cu privire la reviziile şi corecturilor statisticilor furnizate conform prezentului regulament, precum şi asupra oricăror schimbări ale metodelor şi ale surselor de date folosite.

               6.
                     Comisia defineşte conţinuturile raportului de calitate, precum şi criteriile calitative pentru producerea şi diseminarea datelor în conformitate cu procedura menţionată la articolul 7 alineatul (3).

               Articolul 5

               Transmiterea datelor

               1.
                     Statele membre trebuie să furnizeze Comisiei (Eurostat) date şi metadate validate, astfel cum este specificat în prezentul regulament, în principal la începutul fiecărui deceniu.

               2.
                     Fiecare stat membru trebuie să determine data la care se referă datele (data de referinţă). Această dată de referinţă trebuie să fie inclusă într-un an specificat pe baza prezentului regulament (an de referinţă). Primul an de referinţă va fi anul 2011. Comisia stabileşte următorii ani de referinţă în conformitate cu procedura prevăzută la articolul 7 alineatul (3).

               3.
                     Datele se furnizează în decurs de 24 de luni după încheierea anului de referinţă.

               4.
                     În conformitate cu procedura stabilită la articolul 7 alineatul (3), Comisia adoptă un program al datelor şi al metadatelor statistice ce urmează a fi transmise pentru îndeplinirea cerinţelor de colectare a datelor. Tematicile incluse pentru un anumit nivel geografic, conform prezentului regulament, nu le pot depăşi pe cele listate în anexă pentru acel nivel geografic.

               5.
                     Programul de date statistice poate cuprinde, pe lângă datele agregate (sub forma unui program de tabele), un eşantion de microdate făcute anonime.

               6.
                     Statele membre transmit Comisiei (Eurostat) datele şi metadatele validate în format electronic. În conformitate cu procedura menţionată la articolul 7 alineatul (2), Comisia adoptă formatul tehnic adecvat ce urmează a fi utilizat la transmiterea datelor solicitate.

               7.
                     În cazul reviziilor şi al corecturilor în conformitate cu articolul 4 alineatul (5) al prezentului regulament, statele membre transmit fără întârziere datele modificate Comisiei (Eurostat).

               Articolul 6

               Măsuri de aplicare

               1.
                     Următoarele măsuri necesare punerii în aplicare a prezentului regulament se adoptă în conformitate cu procedura menţionată la articolul 7 alineatul (2).

               (a)
                     adoptarea formatului tehnic corespunzător, astfel cum este prevăzut la articolul 5 alineatul (6).

               2.
                     Următoarele măsuri necesare punerii în aplicare a prezentului regulament se adoptă în conformitate cu procedura menţionată la articolul 7 alineatul (3):

               (a)
                     adaptarea definiţiilor, astfel cum sunt prevăzute la articolul 2 alineatul (2);

               (b)
                     definiţia conţinutului raportului de calitate, astfel cum este prevăzut la articolul 4 alineatul (6);

               (c)
                     definiţia criteriilor de calitate, astfel cum sunt prevăzute la articolul 4 alineatul (6);

               (d)
                     anii de referinţă, astfel cum sunt prevăzuţi la articolul 5 alineatul (2);

               (e)
                     adoptarea programului de date şi metadate statistice, astfel cum este prevăzut la articolul 5 alineatul (4).

               3.
                     Trebuie luat în considerare principiul conform căruia beneficiile actualizării trebuie să prevaleze asupra costurilor, precum şi principiul conform căruia costurile şi sarcinile suplimentare se încadrează în limite rezonabile.

               Articolul 7

               Comitetul

               1.
                     Comisia este sprijinită de Comitetul pentru programul statistic, instituit prin Decizia 89/382/CEE, Euratom.

               2.
                     Când se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile de la articolul 8. Termenul prevăzut la articolul 5 alineatul (6) din Decizia 1999/468/CE se fixează la trei luni.

               3.
                     Atunci când se face o trimitere la prezentul alineat, se aplică articolele 5 alineatele (1) până la (4) şi articolul 7 din Decizia 1999/468/CE a Consiliului, având în vedere dispoziţiile articolului 8.

               4.
                     Comitetul îşi aprobă regulamentul de procedură.

               Articolul 8

               Intrarea în vigoare

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale şi se aplică direct în toate statele membre.

               Adoptat la Bruxelles,

                  Pentru Parlamentul European
                        Pentru Consiliu

                  Preşedintele
                        Preşedintele

               ANEXĂ

               Tematici ce trebuie incluse în Recensământul Populaţiei şi al Locuinţelor

               1
                     Tematici legate de populaţie

               1.1
                     Tematici obligatorii pentru nivelurile geografice: NUTS 3, LAU 2

               1.1.1
                     Tematici nederivate

               - Locul domiciliului habitual

               - Sexul

               - Vârsta

               - Starea civilă legală

               - Ţara/locul naşterii

               - Ţara cetăţeniei

               - Locul domiciliului anterior şi data sosirii la domiciliul actual sau Domiciliul cu un an înainte de recensământ

               - Legăturile de rudenie dintre membrii familiei

               1.1.2
                     Tematici derivate

               - Populaţia totală

               - Localitatea

               - Statutul gospodăriei

               - Starea civilă

               - Tipul nucleului familial

               - Mărimea nucleului familial

               - Tipul gospodăriei private

               - Mărimea gospodăriei private

               1.2
                     Tematici obligatorii pentru nivelurile geografice: nivelul naţional, NUTS 1, NUTS 2

               1.2.1
                     Tematici nederivate

               - Locul domiciliului

               - Localizarea locului de muncă

               - Sexul

               - Vârsta

               - Starea civilă legală

               - Statutul din punct de vedere al activităţii curente

               - Ocupaţia

               - Industria (ramura de activitate economică)

               - Statutul profesional

               - Nivelul de studii

               - Ţara/locul naşterii

               - Ţara cetăţeniei

               - Domiciliul eventual în străinătate şi anul sosirii în ţara respectivă

               - Domiciliul anterior şi data sosirii la domiciliul actual sau Domiciliul cu un an înainte de recensământ

               - Legătura de rudenie dintre membrii familiei

               - Statutul de ocupare a locuinţelor

               1.2.2
                     Tematici derivate

               - Populaţia totală

               - Localitatea

               - Statutul gospodăriei

               - Starea civilă

               - Tipul nucleului familial

               - Mărimea nucleului familial

               - Tipul gospodăriei private

               - Mărimea gospodăriei private

               1.3
                     Tematici recomandate pentru nivelurile geografice:

               nivelul naţional, NUTS 1, NUTS 2, NUTS 3, LAU 2

               1.3.1
                     Se recomandă statelor membre să raporteze cu privire la toate tematicile care sunt obligatorii pentru nivelul regional NUTS 2, precum şi cu privire la toate nivelurile regionale mai profunde, până la nivelul regional cel mai profund disponibil.

               1.3.2
                     Tematici nederivate

               - Localizarea şcolii, a colegiului sau a universităţii

               - Modalitatea de transport la locul de muncă

               - Modalitatea de transport la şcoală, colegiu sau universitate

               - Distanţa parcursă până la locul de muncă şi timpul necesar

               - Distanţa parcursă până la şcoală, colegiu sau universitate şi timpul necesar

               - Starea civilă de fapt

               - Numărul total al copiilor născuţi vii

               - Data (datele): i) primei căsătorii şi ii) actualei căsătorii a femeii

               - Data (datele): i) primei legături bazate pe consimţământul mutual şi ii) actualei legături bazate pe consimţământul mutual a femeii

               - Statutul activităţii obişnuite

               - Prestatori de servicii neplătite, voluntari

               - Tipul sectorului (unitatea instituţională)

               - Ocupaţie informală

               - Tipul locului de muncă

               - Timpul de lucru efectuat în general

               - Ocuparea insuficientă a forţei de muncă raportată la timp

               - Durata şomajului

               - Numărul persoanelor ce lucrează în unitatea locală a instituţiei

               - Principala sursă de existenţă

               - Venituri

               - Nivelul de instruire

               - Domeniul de studiu

               - Nivelul de şcolarizare

               - Alfabetizarea

               - Alfabetizarea informatică

               - Ţara domiciliului anterior în străinătate

               - Durata totală a reşedinţei în acea ţară

               - Locul domiciliului cinci ani înainte de recensământ

               - Motivul migrării

               - Ţara de origine a părinţilor

               - Dobândirea cetăţeniei

               - Etnia

               - Limba

               - Religia

               - Statutul invalidităţii

               - Locuinţă individuală sau împărţită

               - Chiria

               - Produsele de consum durabile deţinute de gospodărie

               - Numărul de maşini disponibile pentru uzul gospodăriei

               - Disponibilitatea locurilor de parcare

               - Telefonul şi conexiunea la internet

               - Producţia agricolă pe cont propriu (la nivel de gospodărie)

               - Caracteristicile tuturor locurilor de muncă în agricultură pe perioada anului anterior (la nivel individual)

               1.3.3
                     Tematici derivate

               - Zonele urbane şi rurale

               - Grupurile socio-economice

               - Persoanele de origine străină/naţională

               - Grupurile de populaţie relevante pentru migraţia internaţională

               - Populaţia cu statut de refugiat

               - Persoanele strămutate intern

               - Parteneriate între persoane de acelaşi sex

               - Statutul familiei extinse

               - Tipul familiei recompuse

               - Tipul familiei extinse

               - Compoziţia gospodăriilor private în funcţie de generaţii

               2
                     Variabile cu privire la locuinţe

               2.1
                     Tematici obligatorii pentru nivelurile geografice: NUTS 3, LAU 2

               2.1.1
                     Tematici nederivate

               - Tipul cartierelor de locuinţe

               - Localizarea cartierelor de locuinţe

               - Regimul de ocupare a locuinţelor convenţionale

               - Numărul ocupanţilor

               - Spaţiul locuibil şi/sau numărul de camere pe unitate de locuit

               - Locuinţele în funcţie de tipul clădirii

               - Locuinţele în funcţie de perioada de construcţie

               2.1.2
                     Tematici derivate

               - Standardul densităţii

               2.2
                     Tematici obligatorii pentru nivelurile geografice: nivelul naţional, NUTS 1, NUTS 2

               2.2.1
                     Tematici nederivate

               - Aranjamentele de locuit

               - Tipul cartierelor de locuinţe

               - Localizarea cartierelor de locuinţe

               - Regimul de ocupare a locuinţelor convenţionale

               - Tipul de proprietate

               - Numărul ocupanţilor

               - Spaţiul locuibil şi/sau numărul de camere pe unitate de locuit

               - Sistemul de furnizare a apei

               - Instalaţiile sanitare

               - Instalaţiile de igienă

               - Tipul de încălzire

               - Locuinţele în funcţie de tipul clădirii

               - Locuinţele în funcţie de perioada de construcţie

               2.2.2
                     Tematici derivate

               - Standardul densităţii

               2.3
                     Tematici recomandate pentru nivelurile geografice:

               nivelul naţional, NUTS 1, NUTS 2, NUTS 3, LAU 2

               2.3.1
                     Se recomandă statelor membre să raporteze cu privire la toate tematicile care sunt obligatorii pentru nivelul regional NUTS 2, precum şi cu privire la toate nivelurile regionale mai profunde, până la nivelul regional cel mai profund disponibil.

               2.3.2
                     Tematici nederivate

               - Disponibilitatea şi caracteristicile locuinţelor secundare, de sezon şi libere

               - Ocuparea în funcţie de numărul gospodăriilor private

               - Tipul camerelor

               - Apa caldă

               - Încălzirea apei de uz sanitar

               - Tipul de sistem de eliminare a reziduurilor

               - Bucătăria

               - Instalaţiile de gătit

               - Sursele de energie folosite pentru încălzire

               - Izolarea termică a locuinţei

               - Disponibilitatea electricităţii

               - Producţia de electricitate

               - Gazul prin reţeaua de distribuţie

               - Aerul condiţionat

               - Ventilaţia

               - Poziţia locuinţei în clădire

               - Accesul la locuinţă

               - Ascensorul

               - Locuinţele din clădire în funcţie de numărul etajelor

               - Locuinţele în funcţie de materialele din care sunt construite anumite părţi ale clădirii ce includ locuinţa

               - Locuinţele în funcţie de stadiul de reparare a clădirilor

               - Separarea reziduurilor în gospodărie

                     (1)

                        JO C […], […], p. […].

                     (2)

                        JO L 181, 28.6.1989, p. 47.

                     (3)

                        JO C […], […], p. […].

                     (4)

                        JO L 52, 22.2.1997, p. 1. Regulament, astfel cum a fost modificat prin Regulamentul (CE) 1882/2003 al Parlamentului European şi al Consiliului (JO L 284, 31.10.2003, p.1)..

                     (5)

                        COM(2005) 217 final.

                     (6)

                        JO L 184, 17.7.1999, p. 23. Decizia, astfel cum a fost modificată prin Decizia 2006/512/EC(JO L 200, 22.7.2006, p.11).

                     (7)

                        JO L 154, 21.6.2003, p. 1.


Anunţ juridic important

|

52007PC0667

Propunere de regulament al Parlamentului european şi al Consiliului privind crearea Agenţiei Europene de Mediu şi a Reţelei europene de informare şi observare pentru mediu (Versiune codificată)  /* COM/2007/0667 final - COD 2007/0235 */

	[pic] | COMISIA COMUNITĂŢILOR EUROPENE |Bruxelles, 31.10.2007COM(2007) 667 final2007/0235 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIprivind crearea Agenţiei Europene de Mediu şi a Reţelei europene de informare şi observare pentru mediu (Versiune codificată)(prezentată de Comisie)EXPUNERE DE MOTIVE1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.Prin urmare, claritatea şi transparenţa dreptului comunitar depind şi de codificarea legislaţiei adeseori modificată.2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.3. Concluziile preşedinţiei Consiliului European de la Edimbourg,din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.Codificarea trebuie realizată respectând cu stricteţe procesul legislativ comunitar normal.Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.4. Obiectul prezentei propuneri este codificarea Regulamentului (CEE) nr. 1210/90 al Consiliului din 7 mai 1990 privind crearea Agenţiei Europene de Mediu şi a Reţelei europene de informare şi observare pentru mediu[3]. Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.5. Prezenta propunere de codificare a fost elaborată pe baza unei consolidări prealabile a textului Regulamentului (CEE) nr. 1210/90 şi a actelor care îl modifică, în toate limbile oficiale, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa III la regulamentul codificat.ê 1210/90 (adaptat)2007/0235 (COD)Propunere deREGULAMENT (CE) NR …/... AL PARLAMENTULUI EUROPEAN ŞI AL CONSILIULUIdin […]privind crearea Agenţiei Europene de Mediu şi a Reţelei europene de informare şi observare pentru mediuPARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul Ö 175 Õ,având în vedere propunerea Comisiei,având în vedere avizul Comitetului Economic şi Social European1,având în vedere avizul Comitetului Regiunilor2,hotărând în conformitate cu procedura prevăzută la articolul 251 din tratat3,întrucât:ê1.  Regulamentul (CEE) nr. 1210/90 al Consiliului din 7 mai 1990 privind crearea Agenţiei Europene de Mediu şi a Reţelei europene de informare şi observare pentru mediu4 a fost modificat de mai multe ori şi în mod substanţial5. Este necesar, din motive de claritate şi raţionalizare, să se codifice regulamentul menţionat.ê 1210/90 considerentul 12.  Tratatul prevede dezvoltarea şi punerea în aplicare a unei politici comunitare de mediu şi stabileşte obiectivele şi principiile care ar trebui să guverneze o astfel de politică.ê 1210/90 considerentul 23.  Cerinţele de protecţie a mediului reprezintă o componentă a celorlalte politici comunitare.ê 1210/90 considerentul 3 (adaptat)4.  În conformitate cu articolul Ö 174 Õ din tratat, în cadrul pregătirii acţiunii sale cu privire la mediu, Comunitatea ia în considerare, inter alia, datele ştiinţifice şi tehnice disponibile.ê 1210/90 considerentul 55.  Colectarea, prelucrarea şi analiza datelor privind mediul la nivel european sunt necesare pentru a asigura informaţii obiective, fiabile şi comparabile care să permită Comunităţii şi statelor membre să ia măsurile necesare pentru a proteja mediul, pentru a evalua rezultatele aplicării acestor măsuri şi pentru a se asigura că publicul este informat corespunzător cu privire la starea mediului.ê 1210/90 considerentul 66.  În cadrul Comunităţii şi al statelor membre există deja organisme care furnizează astfel de informaţii şi servicii.ê 1210/90 considerentul 7 (adaptat)7.  Unităţile menţionate anterior trebuie să constituie baza Ö pentru reţeaua europeană Õ de informare şi observare pentru mediu care să fie coordonată la nivel comunitar de Ö Agenţia Õ Europeană de Mediu.ê 1641/2003 considerentul 28.  Principiile şi limitele generale care reglementează exercitarea dreptului de acces la documente, prevăzut la articolul 255 din tratat, au fost stabilite în Regulamentul (CE) nr. 1049/2001 al Parlamentului European şi al Consiliului din 30 mai 2001 privind accesul public la documentele Parlamentului European, ale Consiliului şi ale Comisiei6.ê 1210/90 considerentul 89.  Agenţia trebuie să colaboreze cu structurile existente la nivel comunitar pentru a-i permite Comisiei să asigure aplicarea deplină a legislaţiei comunitare privind mediul.ê 1210/90 considerentul 910.  Statutul şi structura agenţiei trebuie să fie în concordanţă cu caracterul obiectiv al rezultatelor pe care are scopul de a le produce şi trebuie să îi permită să îşi îndeplinească funcţiile în strânsă colaborare cu unităţile naţionale şi internaţionale existente.ê 1210/90 considerentul 1011.  Agenţia trebuie să se bucure de autonomie din punct de vedere legal, dar în acelaşi timp trebuie să menţină legături strânse cu instituţiile comunitare şi cu statele membre.ê 1210/90 considerentul 1112.  Este recomandabil să se prevadă ca agenţia să fie deschisă şi altor ţări care împărtăşesc preocuparea Comunităţii şi a statelor membre în privinţa îndeplinirii obiectivelor agenţiei în conformitate cu acordurile care urmează să fie încheiate între ţările în cauză şi Comunitate,ê 1210/90ADOPTĂ PREZENTUL REGULAMENT:Articolul 1(1) Prezentul regulament instituie Agenţia Europeană de Mediu, denumită în continuare "agenţia" şi are scopul de a institui o Reţea europeană de informare şi observare pentru mediu.ê 933/1999 art. 1, pct. 1 (adaptat)(2) Pentru a realiza obiectivele de protecţie şi îmbunătăţire a mediului stabilite de tratat şi în programele succesive de acţiune ale Comunităţii privind mediul, precum şi de dezvoltare durabilă, obiectivul Ö agenţiei şi al Reţelei europene de informare şi observare pentru mediu Õ este de a furniza Comunităţii şi statelor membre:ê 1210/90 (adaptat)(a) informaţii obiective, fiabile şi comparabile la nivel european care să le permită să ia măsurile necesare pentru a proteja mediul, să evalueze rezultatele aplicării acestor măsuri şi pentru a se asigura că publicul este informat în mod corespunzător cu privire la starea mediului Ö , şi Õ în acest scop,(b) suportul tehnic şi ştiinţific necesar.Articolul 2Pentru a îndeplini obiectivul stabilit la articolul 1, agenţia următoarele atribuţii:(a) instituirea, în colaborare cu statele membre, şi coordonarea reţelei menţionate la articolul 4; în acest context, agenţia răspunde de colectarea, prelucrarea şi analiza datelor, în special în domeniile menţionate la articolul 3;ê 933/1999 art. 1 pct. 2 lit. (a)(b) furnizarea Comunităţii şi statelor membre a informaţiile obiective necesare pentru formularea şi punerea în aplicare a unor politici de mediu judicioase şi eficiente; în acest scop, furnizarea îndeosebi Comisiei a informaţiilor care îi sunt necesare pentru a-şi putea îndeplini cu succes sarcinile de identificare, pregătire şi evaluare a măsurilor şi a legislaţiei în domeniul mediului;(c) contribuirea la supravegherea măsurilor de mediu prin acordarea unui sprijin adecvat pentru respectarea obligaţiilor în materie de informare (inclusiv prin implicarea în conceperea chestionarelor, prelucrarea rapoartelor statelor membre şi difuzarea rezultatelor), în conformitate cu programul său de lucru multianual şi în scopul coordonării informării;(d) consilierea statele membre, la cerere şi dacă acest lucru este în conformitate cu programul său de lucru anual, asupra dezvoltării, creării şi extinderii sistemelor sale de supraveghere a măsurilor de mediu, cu condiţia ca aceste activităţi să nu compromită realizarea celorlalte sarcini prevăzute de prezentul articol; activitatea de consiliere poate include evaluări realizate de experţi la cererea expresă a statelor membre;(e) înregistrarea, coroborarea şi evaluarea datelor asupra stării mediului; întocmi rea de rapoarte de specialitate asupra calităţii şi sensibilităţii mediului, precum şi asupra presiunilor la care mediul este supus pe teritoriul Comunităţii; furnizarea, pentru evaluarea datelor privind mediul, unor criterii uniforme care trebuie aplicate în toate statele membre; dezvolta rea în continuare şi subvenţionarea costurilor unui centru de referinţă pentru informare în probleme de mediu; Comisia foloseşte aceste informaţii în cadrul misiunii sale de a asigura punerea în aplicare a legislaţiei comunitare de mediu;ê 1210/90(f) contribuirea la asigurarea faptului că datele privind mediul la nivel european sunt comparabile şi, în cazul în care este necesar, încurajarea prin mijloace corespunzătoare a unei mai bune armonizări a metodelor de măsurare;(g) promovarea includerii informaţiilor europene privind mediul în programele internaţionale de monitorizare a mediului, precum ai a celor instituite de Organizaţia Naţiunilor Unite şi de agenţiile specializate ale acesteia;ê 933/1999 art. 1 pct. 2 lit. (a)(h) publicarea, la fiecare cinci ani, a unui raport asupra stării, evoluţiei şi perspectivelor mediului, suplimentat de rapoarte indicatoare orientate pe probleme specifice.ê 1210/90(i) stimularea elaborării şi aplicării tehnicilor de prognoză meteorologică, astfel încât măsurile de prevenire adecvate să poată fi luate în timp util;(j) stimularea elaborării metodelor de evaluare a costurilor daunelor aduse mediului şi a costurilor politicilor de prevenire, de protecţie şi de restaurare a mediului;(k) stimularea schimbului de informaţii cu privire la cele mai bune tehnologii disponibile pentru a preveni şi reduce daunele cauzate mediului;(l) cooperarea cu organismele şi programele menţionate la articolul 15;ê 933/1999 art. 1 pct. 2 lit. (b)(m) asigurarea unei largi difuzări a unor informaţii fiabile şi comparabile asupra mediului, în special asupra stării mediului, adresate publicului larg şi, în acest scop, promova rea utilizării noilor tehnologii telematice în acest domeniu;(n) sprijinirea Comisiei în procesul de schimb de informaţii asupra dezvoltării metodelor şi celor mai bune practici de evaluare a impactului asupra mediului;(o) sprijinirea Comisiei în difuzarea informaţiilor asupra rezultatelor cercetărilor de mediu relevante, într-o formă care să contribuie în mod optim la elaborarea politicilor în acest domeniu.ê 1210/90Articolul 3(1) În măsura în care este posibil, principalele domenii de activitate ale agenţiei cuprind toate elementele care îi permit să colecteze informaţiile necesare pentru a putea descrie starea actuală şi previzibilă a mediului din următoarele puncte de vedere:(a) calitatea mediului;(b) presiunile asupra mediului;(c) sensibilitatea mediului;ê 1210/90 (adaptat)è1 933/1999 art. 1 pct. 3 lit. (a)è1 inclusiv plasarea acestora în contextul dezvoltării durabile. ç(2) Agenţia furnizează informaţii care pot fi utilizate direct la punerea în aplicare a politicii comunitare de mediu.Se Ö acordă Õ prioritate următoarelor domenii de activitate:ê 1210/90(a) calitatea aerului şi emisiile atmosferice;(b) calitatea apei, poluanţii şi resursele de apă;(c) starea solului, a faunei şi florei şi a biotopurilor;(d) exploatarea terenului şi resursele naturale;(e) gestionarea deşeurilor;(f) emisiile de zgomot;(g) substanţele chimice periculoase pentru mediu;ê 933/1999 art. 1 pct. 3 lit. (b)(h) protecţia litoralului şi a mediului marin.ê 1210/90Agenţia se ocupă în special de fenomenele transfrontaliere, plurinaţionale şi globale.Dimensiunea socio-economică este luată, de asemenea, în considerare.ê 933/1999 art. 1 pct. 3 lit. (c) (adaptat)(3) Agenţia poate coopera, de asemenea, la schimbul de informaţii cu alte organisme, inclusiv cu Ö Reţeaua europeană de punere în aplicare a legislaţiei din domeniul mediului Õ (reţeaua IMPEL).În exercitarea activităţilor sale, agenţia evită dublarea activităţilor deja întreprinse de alte instituţii şi organisme.ê 1210/90Articolul 4(1) Reţeaua cuprinde:(a) elementele componente principale ale reţelelor naţionale de informare;(b) punctele centrale naţionale;(c) centrele tematice.ê 933/1999 art. 1 pct. 4 lit. (a) şi 1210/90 art. 4 alineatul (2) primul paragraf (adaptat)(2) Statele membre informează în permanenţă agenţia asupra elementelor principale care compun reţelele naţionale de informare în domeniul mediului Ö , în special în domeniile prioritare menţionate la articolul 3 alineatul (2), inclusiv orice instituţie care, conform opiniilor lor, ar putea contribui la activitatea agenţiei, având în vedere nevoia de a asigura o acoperire geografică cât mai completă a teritoriilor lor. ÕStatele membre cooperează, după caz, cu agenţia şi contribuie la lucrările întreprinse în cadrul Reţelei europene de informare şi observare pentru mediu în conformitate cu programul de lucru al agenţiei, prin colectarea, coroborarea şi analizarea datelor din întreaga ţară.Statele membre se pot asocia, de asemenea, pentru a coopera la aceste activităţi la nivel transnaţional.ê 1210/90(3) Statele membre pot desemna, în special din rândul instituţiilor menţionate la alineatul (2) sau al altor organizaţii existente pe teritoriul lor, un „punct focal naţional” pentru coordonarea şi/sau transmiterea informaţiilor care urmează să fie furnizate la nivel naţional către agenţie şi către instituţiile sau organismele care sunt parte a reţelei, inclusiv către centrele tematice menţionate la alineatul (4).ê 1210/90 (adaptat)(4) De asemenea, statele membre pot identifica instituţiile sau alte organizaţii înfiinţate pe teritoriul lor cărora li s-ar putea încredinţa în mod special sarcina de a coopera cu agenţia cu privire la anumite teme de interes specific.O instituţie identificată în acest scop ar trebui să poată să încheie un acord cu agenţia pentru a acţiona ca centru tematic al reţelei în vederea îndeplinirii unor sarcini specifice într-o zonă geografică delimitată.Aceste centre cooperează cu alte instituţii care fac parte din reţea.ê 933/1999 art. 1 pct. 4 lit. (c)(5) Centrele tematice sunt desemnate de către Consiliul de administraţie definit la articolul 8 alineatul (1), pentru o perioadă care nu depăşeşte durata fiecărui program de lucru multianual, în temeiul articolul 8 alineatul (4). Cu toate acestea, fiecare desemnare poate fi reînnoită.ê 1210/90(6) Alocarea sarcinilor specifice pentru centrele tematice figurează în programul de lucru multianual al agenţiei menţionat la articolul 8 alineatul (4).(7) În lumina, în special, a programului de lucru multianual, agenţia re-examinează periodic elementele componente ale reţelei menţionate la alineatul (2) şi efectuează modificările hotărâte de consiliul de administraţie, luând în considerare orice noi desemnări efectuate de către statele membre.Articolul 5Agenţia poate conveni cu instituţiile sau organismele care fac parte din reţea, în conformitate cu articolul 4, cu privire la acordurile necesare, în special contractele, pentru îndeplinirea cu succes a sarcinilor pe care agenţia le poate încredinţa acestora.Un stat membru poate prevedea, în ceea ce priveşte instituţiile naţionale sau organizaţiile de pe teritoriul său, ca aceste acorduri cu agenţia să se realizeze prin acord cu punctul focal naţional.ê 1641/2003 art. 1 pct. 1 (adaptat)Articolul 6(1) Regulamentul (CE) nr. 1049/2001 se aplică documentelor deţinute de agenţie.ê 1641/2003(2) Deciziile luate de agenţie în aplicarea articolului 8 din Regulamentul (CE) nr. 1049/2001 pot face obiectul unei plângeri adresate Ombudsman-ului sau al unei acţiuni în faţa Curţii de Justiţie a Comunităţilor Europene, în condiţiile prevăzute la articolele 195 şi 230 din tratat.ê 1210/90Articolul 7Agenţia are personalitate juridică. Agenţia se bucură, în toate statele membre, de cea mai largă capacitate juridică acordată persoanelor juridice în conformitate cu legislaţia statelor membre în cauză.Articolul 8ê 933/1999 art. 1 pct. 5 lit. (a)(1) Agenţia dispune de un Consiliu de administraţie compus dintr-un reprezentant al fiecărui stat membru şi doi reprezentanţi ai Comisiei. În plus, mai poate include şi câte un reprezentant al fiecărei alte ţări care participă la agenţie, în conformitate cu dispoziţiile aplicabile.ê 1210/90În plus, Parlamentul European desemnează, ca membri ai Consiliului de administraţie, două personalităţi ştiinţifice cu competenţe în domeniul protecţiei mediului, care sunt alese pe baza contribuţiei personale pe care o pot avea în cadrul activităţii agenţiei.Fiecare membru al Consiliului de administraţie poate fi reprezentat de un membru supleant.(2) Consiliul de administraţie îşi alege preşedintele din rândul membrilor pentru un mandat de trei ani şi îşi adoptă regulamentul de procedură. Fiecare membru al Consiliului de administraţie are un vot.ê 933/1999 art. 1 pct. 5 lit. (b)Consiliul de administraţie alege un birou căruia poate să-i delege deciziile executive, în conformitate cu normele pe care le adoptă.ê 933/1999 art. 1 pct. 5 lit. (c)(3) Deciziile Consiliului de administraţie se adoptă cu o majoritate de două treimi din membrii săi.(4) Consiliul de administraţie adoptă un program de lucru multianual bazat pe domeniile prioritare descrise în articolul 3 alineatul (2), plecând de la un proiect prezentat de directorul executiv menţionat în articolul 9, după consultarea comitetului ştiinţific menţionat la articolul 10 şi după obţinerea avizului Comisiei. Fără a aduce atingere procedurii bugetare anuale a Comunităţii, programul de lucru multianual include o estimare a bugetului multianuală.ê 1210/90(5) În cadrul programului multianual, Consiliul de administraţie adoptă în fiecare an programul de lucru al agenţiei pe baza unui proiect înaintat de directorul executiv după consultarea comitetului ştiinţific şi după primirea avizului Comisiei. Programul poate fi ajustat în cursul anului prin intermediul aceleiaşi proceduri.ê 1641/2003 art. 1 pct. 2 lit.(a)(6) Consiliul de administraţie adoptă raportul anual privind activităţile agenţiei şi îl transmite până la 15 iunie Parlamentului European, Consiliului, Comisiei, Curţii de Conturi şi statelor membre.(7) Agenţia transmite anual autorităţii bugetare toate informaţiile relevante referitoare la rezultatele procedurilor de evaluare.ê 1210/90Articolul 9(1) Agenţia este condusă de un director executiv numit de Consiliul de administraţie pe baza unei propuneri din partea Comisiei, pentru un mandat de cinci ani care poate fi reînnoit.Directorul executiv este reprezentantul legal al agenţiei.Directorul executiv răspunde de următoarele:(a) elaborarea şi executarea corespunzătoare a deciziilor şi programelor adoptate de Consiliul de administraţie;(b) administrarea curentă a agenţiei;(c) îndeplinirea sarcinilor prevăzute la articolele 12 şi 13;(d) elaborarea şi publicarea rapoartelor prevăzute la articolul 2 litera (h);ê 933/1999 art. 1 pct. 6 lit. (a)(e) pentru toate chestiunile legate de personal, precum şi pentru îndeplinirea sarcinilor menţionate la articolul 8 alineatele (4) şi (5).ê 1210/90Directorul executiv obţine avizul comitetului ştiinţific menţionat la articolul 10 în vederea recrutării personalului ştiinţific al agenţiei.(2) Directorul executiv răspunde în faţa Consiliului de administraţie pentru activităţile sale.Articolul 10(1) Consiliul de administraţie şi directorul executiv sunt asistaţi de un comitet ştiinţific care emite un aviz în cazurile prevăzute de prezentul regulament, precum şi cu privire la orice chestiune de natură ştiinţifică legată de activitatea agenţiei pe care consiliul de administraţie sau directorul executiv o supun atenţiei sale.Avizele emise de comitetul ştiinţific sunt publicate.ê 933/1999 art. 1 pct. 7(2) Comitetul ştiinţific este constituit din experţi având ca domeniu de specialitate mediul, desemnaţi de Consiliul de administraţie pentru o perioadă de patru ani şi putând fi realeşi o dată, ţinând seama, între altele, de domeniile ştiinţifice care trebuie reprezentate în comitet pentru a asista agenţia în domeniul său de activitate. Regulamentul intern prevăzut la articolul 8 alineatul (2) organizează funcţionarea sa.ê 1210/90Articolul 11(1) Se realizează estimări cu privire la toate veniturile şi cheltuielile agenţiei pentru fiecare an financiar, care corespunde unui an calendaristic, iar aceste estimări sunt incluse în bugetul agenţiei.(2) Veniturile şi cheltuielile incluse în buget trebuie să fie în echilibru.(3) Fără a aduce atingere altor resurse, venitul agenţiei constă dintr-o subvenţie acordată de Comunitate şi prevăzută în bugetul general al Comunităţilor Europene, precum şi din plăţile pentru serviciile prestate de agenţie.(4) Cheltuielile agenţiei cuprind, inter alia, remuneraţia personalului, cheltuieli administrative şi de infrastructură, costuri curente şi cheltuieli aferente contractelor încheiate cu instituţii sau organisme care fac parte din reţea şi cu terţe părţi.ê 1641/2003 art. 1 pct. 3Articolul 12(1) În fiecare an, Consiliul de administraţie, pe baza unui proiect stabilit de directorul executiv, elaborează o declaraţie estimativă a veniturilor şi a cheltuielilor agenţiei pentru exerciţiul financiar următor. Această declaraţie estimativă, care conţine un proiect al planului de constituire, este transmisă de către Consiliul de administraţie Comisiei până la 31 martie.(2) Această declaraţie estimativă este transmisă de Comisie Parlamentului European şi Consiliului (denumite în continuare «autoritatea bugetară»), împreună cu proiectul preliminar de buget general al Comunităţilor Europene.(3) Pe baza declaraţiei estimative, Comisia înscrie în proiectul preliminar de buget general al Comunităţilor Europene estimările pe care le consideră necesare pentru planul de constituire şi valoarea subvenţiei acordate de la bugetul general, pe care îl prezintă autorităţii bugetare în conformitate cu articolul 272 din tratat.(4) Autoritatea bugetară autorizează creditarea cu titlu de subvenţie acordată agenţiei.Autoritatea bugetară adoptă planul de constituire a agenţiei.(5) Bugetul este adoptat de Consiliul de administraţie. El devine definitiv după adoptarea definitivă a bugetului general al Comunităţilor Europene. După caz, bugetul este ajustat corespunzător.(6) Consiliul de administraţie comunică în cel mai scurt timp autorităţii bugetare intenţia sa de a pune în aplicare orice proiect care ar putea avea implicaţii financiare semnificative pentru finanţarea bugetului, în special orice proiecte de natură imobiliară, cum ar fi închirieri sau achiziţii de imobile. El informează Comisia cu privire la aceasta.În cazul în care o sucursală a autorităţii bugetare îşi notifică intenţia de a emite un aviz, aceasta transmite acest aviz Consiliului de administraţie în termen de şase săptămâni de la data notificării proiectului.Articolul 13(1) Directorul executiv execută bugetul agenţiei.(2) Până la data de 1 martie a anului următor exerciţiului financiar, contabilul agenţiei comunică contabilului Comisiei conturile provizorii însoţite de raportul privind gestiunea bugetară şi financiară a exerciţiului financiar. Contabilul Comisiei întreprinde o consolidare a conturilor provizorii ale instituţiilor şi ale organismelor descentralizate, în conformitate cu articolul 128 din Regulamentul (CE, Euratom) nr. 1605/20027.(3) Până la data de 31 martie a anului următor exerciţiului financiar, contabilul Comisiei transmite Curţii de Conturi conturile provizorii ale agenţiei însoţite de raportul privind gestiunea bugetară şi financiară a exerciţiului financiar. Raportul privind gestiunea bugetară şi financiară a exerciţiului este transmis, de asemenea, Parlamentului European şi Consiliului.(4) De îndată ce primeşte observaţiile formulate de Curtea de Conturi privind conturile provizorii ale agenţiei, în conformitate cu dispoziţiile articolului 129 din Regulamentul (CE, Euratom) nr. 1605/2002, directorul executiv întocmeşte conturile definitive ale agenţiei sub proprie responsabilitate şi le transmite pentru aviz Consiliului de administraţie.(5) Consiliul de administraţie emite un aviz cu privire la conturile definitive ale agenţiei.(6) Până la data de 1 iulie a anului următor exerciţiului financiar, directorul executiv transmite conturile definitive, însoţite de avizul Consiliului de administraţie, Parlamentului European, Consiliului, Comisiei şi Curţii de Conturi.(7) Conturile definitive se publică.(8) Directorul executiv adresează Curţii de Conturi un răspuns la observaţiile acesteia până la 30 septembrie. El trimite acest răspuns, de asemenea, Consiliului de administraţie.(9) Directorul executiv prezintă Parlamentului European, la cererea acestuia, în conformitate cu dispoziţiile articolului 146 alineatul (3) din Regulamentul (CE, Euratom) nr. 1605/2002, orice informaţie necesară pentru buna derulare a procedurii de descărcare pentru exerciţiul financiar în cauză.(10) Înainte de data de 30 aprilie a exerciţiului financiar N + 2, Parlamentul European, la recomandarea Consiliului, care hotărăşte cu majoritate calificată, dă descărcare directorului executiv pentru executarea bugetului pentru exerciţiul financiar N.ê 1641/2003 (adaptat)Articolul 14Reglementările financiare aplicabile agenţiei sunt adoptate de Consiliul de administraţie după consultarea Comisiei. Acestea nu se pot îndepărta de la dispoziţiile Regulamentului (CE, Euratom) nr. 2343/2002 al Comisiei8, cu excepţia cazului în care activitatea agenţiei impune acest lucru în mod special şi cu acordul prealabil al Comisiei.ê 1210/90 (adaptat)Articolul 15(1) Agenţia depune eforturi pentru a se bucura de cooperarea altor organisme şi programe comunitare, mai ales a Centrului Comun de Cercetare, a Biroului Statistic Ö al Comunităţilor europene (Eurostat) Õ şi a programelor comunitare de cercetare şi dezvoltare în domeniul mediului. În mod special:(a) cooperarea cu Centrul Comun de Cercetare include sarcinile prevăzute în anexa I la punctul A;(b) coordonarea cu Eurostat şi cu programul statistic al Comunităţilor Europene urmează liniile directoare prevăzute în anexa I la punctul B.ê 1210/90(2) De asemenea, agenţia cooperează în mod activ cu alte organisme, cum ar fi Agenţia Spaţială Europeană, Organizaţia de Cooperare şi Dezvoltare Economică (OCDE), Consiliul Europei şi Agenţia Internaţională a Energiei, precum şi cu Organizaţia Naţiunilor Unite şi agenţiile specializate ale acesteia, în special Programul de Mediu al Organizaţiei Naţiunilor Unite (PNUM), Organizaţia Mondială Meteorologică şi Autoritatea Internaţională a Energiei Atomice.ê 933/1999 art. 1 pct. 8 lit. (a)(3) În domeniile de interes comun, agenţia poate coopera cu acele instituţii din ţările nemembre ale Comunităţii care pot furniza date, informaţii şi cunoştinţe, metode de colectare, analiză şi evaluare a datelor de interes reciproc şi necesare pentru îndeplinirea cu succes a activităţii agenţiei.ê 933/1999 art. 1 pct. 8 lit. (b)(4) Cooperarea menţionată în alineatele (1), (2), şi (3) trebuie să ţină seama în special de necesitatea de a evita orice suprapunere.ê 1210/90Articolul 16Protocolul privind privilegiile şi imunităţile Comunităţilor Europene se aplică agenţiei.Articolul 17Personalul agenţiei intră sub incidenţa Regulamentului aplicabil funcţionarilor şi altor agenţi ai Comunităţilor Europene.Agenţia exercită faţă de personalul său competenţele conferite de autoritatea de numire.Consiliul de administraţie adoptă normele de punere în aplicare corespunzătoare cu acordul Comisiei.Articolul 18(1) Răspunderea contractuală a agenţiei intră sub incidenţa legislaţiei aplicabile contractului în cauză. Curtea de Justiţie are competenţa de a hotărî în temeiul unei clauze de arbitraj cuprinsă într-un contract încheiat de agenţie.(2) În cazul răspunderii necontractuale, în conformitate cu principiile generale comune legislaţiilor statelor membre, agenţia repară orice prejudiciu provocat de ea sau de agenţii săi în cursul îndeplinirii obligaţiilor lor.Curtea de Justiţie este competentă să se pronunţe asupra litigiilor referitoare la repararea unor astfel de prejudicii.(3) Răspunderea personală a agenţilor faţă de agenţie intră sub incidenţa dispoziţiilor care se aplică personalului agenţiei.Articolul 19Agenţia este deschisă ţărilor care nu sunt membre ale Comunităţii, dar care împărtăşesc preocuparea Comunităţilor şi a statelor membre în raport cu obiectivele agenţiei în conformitate cu acordurile încheiate între aceste ţări şi Comunitate urmare a procedurii prevăzute la articolul 300 din tratat.êArticolul 20Regulamentul (CEE) nr. 1210/90 se abrogă.Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa III.ê 1210/90 (adaptat)Articolul 21êPrezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, .Pentru Parlamentul European, Pentru Consiliu,Preşedintele Preşedinteleê 1210/90 anexa (adaptat)ANEXA IA. COOPERAREA CU CENTRUL COMUN DE CERCETARE-  Armonizarea metodelor de măsurare privind mediul1.-  Intercalibrarea instrumentelor1.-  Standardizarea formatelor de date.-  Elaborarea unor noi metode şi instrumente de măsurare privind mediul.-  Alte sarcini convenite de directorul executiv al agenţiei şi de directorul general al Centrului Comun de Cercetare.B. COOPERAREA CU EUROSTATê 933/1999 art. 1 pct. 10 (adaptat)1. Agenţia utilizează, în măsura posibilului, informaţiile colectate de serviciile statistice oficiale ale Comunităţii. Aceste informaţii provin din lucrări ale Eurostat şi de la servicii statistice naţionale în domeniul colectării, validării şi difuzării statisticilor sociale şi economice, inclusiv a conturilor naţionale şi a informaţiilor conexe.ê 1210/90 (adaptat)2. Programul statistic din domeniul mediului Ö este Õ convenit de directorul executiv al agenţiei şi de directorul general al Eurostat şi Ö se înaintează Õ în vederea aprobării către consiliul de administraţie al agenţiei şi al Comitetului pentru programul statistic.3. Programul statistic va fi conceput şi pus în aplicare în cadrul instituit de organismele statistice internaţionale, precum Comisia statistică a Organizaţiei Naţiunilor Unite, Conferinţa statisticienilor europeni şi OCDE.____________éANEXA IIRegulament abrogat şi lista modificărilor ulterioareRegulamentul (CEE) nr. 1210/90 al Consiliului | (JO L 120, 11.5.1990, p. 1) |Regulamentul (CE) nr. 933/1999 al Consiliului | (JO L 117, 5.5.1999, p. 1) |Regulamentul (CE) nr. 1641/2003 al Parlamentului European şi al Consiliului | (JO L 245, 29.9.2003, p. 1) |_____________ANEXA IIITABEL DE CORESPONDENŢĂRegulamentul (CEE) nr. 1210/90 | Prezentul regulament |Articolul 1 alineatul (1) | Articolul 1 alineatul (1) |Articolul 1 alineatul (2) teză introductivă | Articolul 1 alineatul (2) teză introductivă |Articolul 1 alineatul (2) prima liniuţă | Articolul 1 alineatul (2) litera (a) |Articolul 1 alineatul (2) a doua liniuţă | Articolul 1 alineatul (2) litera (b) |Articolul 2 teză introductivă | Articolul 2 teză introductivă |Articolul 2 punctul (i) | Articolul 2 litera (a) |Articolul 2 punctul (ii) prima liniuţă | Articolul 2 litera (b) |Articolul 2 punctul (ii) a doua liniuţă | Articolul 2 litera (c) |Articolul 2 punctul (ii) a treia liniuţă | Articolul 2 litera (d) |Articolul 2 punctul (iii) | Articolul 2 litera (e) |Articolul 2 punctul (iv) | Articolul 2 litera (f) |Articolul 2 punctul (v) | Articolul 2 litera (g) |Articolul 2 punctul (vi) | Articolul 2 litera (h) |Articolul 2 punctul (vii) | Articolul 2 litera (i) |Articolul 2 punctul (viii) | Articolul 2 litera (j) |Articolul 2 punctul (ix) | Articolul 2 litera (k) |Articolul 2 punctul (x) | Articolul 2 litera (l) |Articolul 2 punctul (xi) | Articolul 2 litera (m) |Articolul 2 punctul (xii) | Articolul 2, litera (n) |Articolul 2 punctul (xiii) | Articolul 2 litera (o) |Articolul 3 alineatul (1) cuvinte introductive | Articolul 3 alineatul (1) cuvinte introductive |Articolul 3 alineatul (1) punctul (i) | Articolul 3 alineatul (1) litera (a) |Articolul 3 alineatul (1) punctul (ii) | Articolul 3 alineatul (1) litera (b) |Articolul 3 alineatul (1) punctul (iii) | Articolul 3 alineatul (1) litera (c) |Articolul 3 alineatul (1) parte finală | Articolul 3 alineatul (1) parte finală |Articolul 3 alineatul (2) primul paragraf | Articolul 3 alineatul (2) primul paragraf |Articolul 3 alineatul (2) al doilea paragraf cuvinte introductive | Articolul 3 alineatul (2) al doilea paragraf cuvinte introductive |Articolul 3 alineatul (2) al doilea paragraf, prima liniuţă | Articolul 3 alineatul (2) al doilea paragraf litera (a) |Articolul 3 alineatul (2) al doilea paragraf a doua liniuţă | Articolul 3 alineatul (2) al doilea paragraf litera (b) |Articolul 3 alineatul (2) al doilea paragraf a treia liniuţă | Articolul 3 alineatul (2) al doilea paragraf litera (c) |Articolul 3 alineatul (2) al doilea paragraf a patra liniuţă | Articolul 3 alineatul (2) al doilea paragraf litera (d) |Articolul 3 alineatul (2) al doilea paragraf a cincea liniuţă | Articolul 3 alineatul (2) al doilea paragraf litera (e) |Articolul 3 alineatul (2) al doilea paragraf a şasea liniuţă | Articolul 3 alineatul (2) al doilea paragraf litera (f) |Articolul 3 alineatul (2) al doilea paragraf a şaptea liniuţă | Articolul 3 alineatul (2) al doilea paragraf litera (g) |Articolul 3 alineatul (2) al doilea paragraf a opta liniuţă | Articolul 3 alineatul (2) al doilea paragraf litera (h) |Articolul 3 alineatul (2) al treilea paragraf | Articolul 3 alineatul (2) al treilea paragraf |Articolul 3 alineatul (2) al patrulea paragraf | Articolul 3 alineatul (2) al patrulea paragraf |Articolul 3 alineatul (3) | Articolul 3 alineatul (3) |Articolul 4 alineatul (1), cuvinte introductive | Articolul 4 alineatul (1) cuvinte introductive |Articolul 4 alineatul (1), prima liniuţă | Articolul 4 alineatul (1) litera (a) |Articolul 4 alineatul (1) a doua liniuţă | Articolul 4 alineatul (1) litera (b) |Articolul 4 alineatul (1) a treia liniuţă | Articolul 4 alineatul (1) litera (c) |Articolul 4 alineatul (2) primul paragraf de la „pentru a permite” până la “informare asupra mediului” | ________ |Articolul 4 alineatul (2) primul paragraf de la “în special” până la “a teritoriilor lor” | Articolul 4 alineatul (2) primul paragraf partea finală |Articolul 4 alineatul (2) al doilea paragraf | Articolul 4 alineatul (2) primul, al doilea şi al treilea paragraf |Articolul 4 alineatul (3) | Articolul 4 alineatul (3) |Articolul 4 alineatul (4) | Articolul 4 alineatul (4) primul, al doilea şi al treilea paragraf |Articolul 4 alineatul (5) primul paragraf | _________ |Articolul 4 alineatul (5) al doilea paragraf | Articolul 4 alineatul (5) |Articolul 4 alineatele (6) şi (7) | Articolul 4 alineatele (6) şi (7) |Articolul 5 | Articolul 5 primul şi al doilea paragraf |Articolul 6 alineatul (1) | Articolul 6 alineatul (1) |Articolul 6 alineatul (2) | _______ |Articolul 6 alineatul (3) | Articolul 6 alineatul (2) |Articolele 7 şi 8 | Articolele 7 şi 8 |Articolul 9 alineatul (1) primul paragraf, prima teză | Articolul 9 alineatul (1) primul paragraf |Articolul 9 alineatul (1) primul paragraf, a doua teză | Articolul 9 alineatul (1) al doilea paragraf |Articolul 9 alineatul (1) primul paragraf, cuvinte introductive | Articolul 9 alineatul (1) al treilea paragraf, cuvinte introductive |Articolul 9 alineatul (1) primul paragraf prima liniuţă | Articolul 9 alineatul (1) al treilea paragraf, litera (a) |Articolul 9 alineatul (1) primul paragraf a doua liniuţă | Articolul 9 alineatul (1) al treilea paragraf, litera (b) |Articolul 9 alineatul (1) primul paragraf a treia liniuţă | Articolul 9 alineatul (1) al treilea paragraf litera (c) |Articolul 9 alineatul (1) primul paragraf a patra liniuţă | Articolul 9 alineatul (1) al treilea paragraf litera (d) |Articolul 9 alineatul (1) primul paragraf a cincea liniuţă | Articolul 9 alineatul (1) al treilea paragraf litera (e) |Articolul 9 alineatul (1) al doilea paragraf | Articolul 9 alineatul (1) al patrulea paragraf |Articolul 9 alineatul (2) | Articolul 9 alineatul (2) |Articolul 10 | Articolul 10 |Articolul 11 | Articolul 11 |Articolul 12 | Articolul 12 |Articolul 13 | Articolul 13 |Articolul 14 | Articolul 14 |Articolul 15 alineatul (1) cuvinte introductive | Articolul 15 alineatul (1) cuvinte introductive |Articolul 15 alineatul (1) prima liniuţă | Articolul 15 alineatul (1) litera (a) |Articolul 15 alineatul (1) a doua liniuţă | Articolul 15 alineatul (1) litera (b) |Articolul 15 alineatul (2) | Articolul 15 alineatul (2) |Articolul 15 alineatul (2a) | Articolul 15 alineatul (3) |Articolul 15 alineatul (3) | Articolul 15 alineatul (4) |Articolul 16 | Articolul 16 |Articolul 17 | Articolul 17 |Articolul 18 | Articolul 18 |Articolul 19 | Articolul 19 |Articolul 20 | _______ |________ | Articolul 20 |Articolul 21 | Articolul 21 |Anexă | Anexa I |________ | Anexa II |________ | Anexa III |_____________[1] COM(87) 868 PV.[2] A se vedea anexa 3 din partea A a sus menţionatelor concluzii.[3] Codificare efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.[4] A se vedea anexa II la prezenta propunere.1 JO C [...], [...], p. [...].2 JO C [...], [...], p. [...].3 JO C [...], [...], p. [...].4 JO L 120, 11.5.1990, p. 1. Regulament modificat ultima dată prin Regulamentul (CE) nr. 1641/2003 al Parlamentului European şi al Consiliului (JO L 245, 29.9.2003, p. 1).5 A se vedea anexa II.6 JO L 145, 31.5.2001, p. 43.7 JO L 248, 16.9.2002, p. 1.8 JO L 357, 31.12.2002, p. 72.1 De asemenea, cooperarea în aceste domenii are în vedere activitatea desfăşurată de Ö Institutul pentru Materiale de Referinţă şi Măsurători Õ.


Anunţ juridic important

|

52007PC0567

Propunere de regulament al Consiliului de deschidere a unor contingente tarifare comunitare autonome şi tranzitorii pentru importul de cârnaţi şi anumite produse din carne originare din Elveţia  /* COM/2007/0567 final - ACC 2007/0204 */

	[pic] | COMISIA COMUNITĂŢILOR EUROPENE |Bruxelles, 4.10.2007COM(2007) 567 final2007/0204 (ACC)Propunere deREGULAMENT AL CONSILIULUIde deschidere a unor contingente tarifare comunitare autonome şi tranzitorii pentru importul de cârnaţi şi anumite produse din carne originare din Elveţia(prezentată de Comisie)EXPUNERE DE MOTIVEProcesul verbal convenit la 2 mai 2007 între serviciile Comisiei şi Administraţia federală elveţiană prevede consolidarea comerţului preferenţial bilateral cu cârnaţi şi anumite produse din carne în cadrul Acordului dintre Comunitatea Europeană şi Confederaţia Elveţiană privind comerţul cu produse agricole[1]. Această consolidare va înlocui concesiunile acordate de către Elveţia numai anumitor state membre, în temeiul unor acorduri mai vechi. În acelaşi timp, se prevăd cantităţi suplimentare pentru ambele părţi, cu scopul de a se ţine cont de creşterea intereselor comerciale bilaterale pentru aceste produse, dar pe o bază asimetrică, având în vedere valorile concesionale şi comerciale mai ridicate ale contingentelor de import înspre Elveţia.Prin urmare, concesiunile comerciale bilaterale prevăzute în anexele 1 şi 2 la acordul respectiv ar trebui adaptate. Cu toate acestea, în aşteptarea finalizării procedurilor bilaterale de modificare a acordului, pentru a asigura disponibilitatea în ceea ce priveşte beneficierea de contingente începând cu 1 ianuarie 2008, sunt necesare măsuri autonome şi tranzitorii.Prin urmare, se propune adoptarea fără întârziere de către Consiliu a măsurilor autonome şi tranzitorii anexate, de deschidere a unor noi contingente tarifare comunitare pentru importul de cârnaţi şi anumite produse din carne originare din Elveţia.Implicaţii bugetare: deoarece importul se va efectua cu taxă vamală zero, se estimează că nu vor exista implicaţii asupra veniturilor.2007/0204 (ACC)Propunere deREGULAMENT AL CONSILIULUIde deschidere a unor contingente tarifare comunitare autonome şi tranzitorii pentru importul de cârnaţi şi anumite produse din carne originare din ElveţiaCONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 133,având în vedere propunerea Comisiei,întrucât:(1) Comunitatea şi Elveţia convin că acele concesiuni comerciale acordate anterior de Elveţia pentru cârnaţi şi anumite produse din carne numai anumitor state membre, în temeiul unor acorduri bilaterale mai vechi încheiate între acele state membre şi Elveţia, ar trebui consolidate în cadrul Acordului dintre Comunitatea Europeană şi Confederaţia Elveţiană privind comerţul cu produse agricole[2] (denumit în continuare „acordul”), aprobat prin Decizia 2002/309/CE, Euratom a Consiliului şi a Comisiei[3], intrată în vigoare la 1 iunie 2002. Consolidarea acestor concesiuni va fi însoţită de o creştere a preferinţelor pentru cârnaţi şi anumite produse din carne. Aceasta include deschiderea de noi contingente tarifare comunitare pentru importul diverselor produse de la codurile NC ex 0210 1950, ex 0210 1981, ex 1601 00 şi ex 1602 4919, originare din Elveţia.(2) Procedurile bilaterale pentru adaptarea concesiunilor din anexele 1 şi 2 la acord vor necesita timp. Pentru a asigura disponibilitatea în ceea ce priveşte beneficierea de contingente până la intrarea în vigoare a adaptării respective, este necesară deschiderea acestor contingente tarifare cu titlu autonom şi tranzitoriu, de la 1 ianuarie 2008 până la 31 decembrie 2009. Astfel, părţile vor avea suficient timp pentru a finaliza atât procedurile bilaterale, cât şi măsurile de punere în aplicare.(3) Ar trebui adoptate normele de aplicare a prezentului regulament şi, în special, dispoziţiile necesare pentru gestionarea contingentului, în conformitate cu procedura prevăzută la articolul 24 alineatul (2) din Regulamentul (CEE) nr. 2759/75 al Consiliului din 29 octombrie 1975 privind organizarea comună a pieţelor în sectorul cărnii de porc[4].(4) Pentru a beneficia de aceste contingente tarifare, produsele trebuie să fie originare din Elveţia, în conformitate cu normele prevăzute la articolul 4 din acord.ADOPTĂ PREZENTUL REGULAMENT:Articolul 11. Pentru perioada cuprinsă între 1 ianuarie şi 31 decembrie se deschide anual, cu titlu autonom şi tranzitoriu, un contingent tarifar comunitar scutit de taxe vamale cu numărul de ordine 09.4180, pentru produsele şi cantităţile menţionate în anexă originare din Elveţia. Acesta se deschide de la 1 ianuarie 2008 şi expiră la 31 decembrie 2009.2. Regulile de origine aplicabile produselor menţionate la alineatul (1) sunt cele menţionate la articolul 4 din acord.Articolul 2Normele de aplicare a prezentului regulament se adoptă în conformitate cu procedura menţionată la articolul 24 alineatul (2) din Regulamentul (CEE) nr. 2759/75.Articolul 3Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles,Pentru Consiliu,PreşedinteleANEXĂCod NC | Descrierea mărfurilor | Taxa aplicabilă | Cantitate în tone (greutatea netă a produsului) |ex 0210 19 50 | Jambon, în saramură, fără os, îmbrăcat într-o vezică sau într-un maţ artificial | 0 | 1 900 |ex 0210 19 81 | Bucată de cotlet fără os, în saramură şi afumată |ex 1601 00 | Cârnaţi şi produse similare din carne, din organe sau din sânge; preparate alimentare pe baza acestor produse: din animalele de la poziţiile 0101-0104, altele decât porcii mistreţi |ex 0210 19 81 ex 1602 49 19 | Gât de porc, în saramură şi uscat la aer, întreg, bucăţi sau tăiat în felii subţiri |[1] JO L 114, 30.4.2002, p. 132.[2] JO L 114, 30.4.2002, p. 132. Acord, astfel cum a fost modificat ultima dată prin Decizia nr. 1/2005 a Comitetului mixt pentru agricultură (JO L 173, 3.7.2007, p. 31).[3] JO L 114, 30.4.2002, p. 1.[4] JO L 282, 1.11.1975, p. 1. Regulament, astfel cum a fost modificat ultima dată prin Regulamentul (CE) nr. 1913/2005 (JO L 307, 25.11.2005, p. 2).